OzLabs/hebrew-wiki-articles huggingface dataset:
חימנה דיאס

בובות בדמותם של אל סיד וחימנה במהלך חגיגות ב[[בורגוס]]
דונה חימנה דיאס (בספרדית: Jimena Díaz; 1046–1116) הייתה אשתו של אל סיד. לאחר מותו של בעלה ירשה אותו כשליטת ולנסיה.

==ביוגרפיה==
חימנה הייתה בתו של דייגו פרננדס, רוזן אוביידו, בנו של פרננדו פלאינס. אמה נקראה כריסטינה. אחיה של חימנה היה האציל פרננדו דיאס. ב-1074 היא נישאה לאביר רודריגו דיאס דה ויוור, הידוע יותר בכינוי "אל סיד". הנישואים באו ככל הנראה בעקבות הצעתו של אלפונסו השישי, מלך לאון, שניסה לשפר את יחסיו עם אל סיד. חימנה ילדה שלושה ילדים: מריה, כריסטינה ודייגו.

ב-1080 גרש אלפונסו את בעלה מממלכת לאון כיוון שיצא למסע צבאי לא מאושר. הוא השכיר את עצמו לשירות האמיר המוסלמי של סרגוסה, אולם ב-1086 בעקבות קרב א-זלאקה החזיר אותו אלפונסו מגלותו. לא ידוע האם חימנה ליוותה את בעלה בגלותו, או שמא נותרה בלאון. אל סיד הרכיב צבא שכלל נוצרים ומוסלמים, והחל לכבוש את ולנסיה במטרה לבנות לעצמו ממלכה עצמאית באזור.

ב-1090 הביס אל סיד את רמון ברנגר השני, רוזן ברצלונה, בקרב לבר, ולאחר מכן חתם עמו על הסכם שלום. כחלק מההסכם, נישאה מריה, בתם הבכורה שלו ושל חימנה, לבנו של רמון ברנגר השני, רמון ברנגר השלישי. ב-1092 הטיל אל סיד מצור על ולנסיה, וסיים אותו ב-1094. הוא וחימנה שלטו בוולנסיה רשמית בשם אלפונסו, ובפועל כשליטים עצמאיים לכל דבר. ב-1097 נישאה בתם השנייה כריסטינה לרמירו סאנצ'ס - נסיך מאראגון. באותה שנה נהרג הבן השלישי, דייגו, אשר לחם בצבאו של אלפונסו. אל סיד נפטר בוולנסיה ב-1099.

חימנה ירשה את בעלה כשליטת ולנסיה במשך שנתיים. ב-1102 הטילו המוראבידים מצור על העיר. אלפונסו הורה לחימנה לנטוש את העיר ולהעלות אותה באש, והיא עשתה זאת. חימנה חזרה לקסטיליה, והעבירה את שארית חייה בבורגוס, יש אומרים כנזירה. היא מתה בשנת 1116.

==לקריאה נוספת==
* Simon Barton and Richard Fletcher. The world of El Cid, Chronicles of the Spanish reconquest. Manchester: University Press, 2000.

==קישורים חיצוניים==

קטגוריה:נשים ספרדיות
קטגוריה:נשות אצולה במאה ה-11
קטגוריה:נשות אצולה במאה ה-12
קטגוריה:ילידי 1046
קטגוריה:נפטרים ב-1116
יהדות ברהובו-ברגסס בתמונות

יהדות ברהובו-ברגסס בתמונות הוא ספר אלבום לזיכרון והנצחת הקהילה היהודית של העיר ברהובו-ברגסס, אשר נמצאת על גבול אוקראינה והונגריה. את הספר כתב וערך יהושע הלוי, והוא יצא בהוצאת ארגון יוצאי ברהובו-ברגסס והסביבה בשנת 1989.

== רקע ==
מדי שנה נערך בישראל כנס של יוצאי ברהובו-ברגסס. בכנס הניצולים העלו זיכרונות וחוויות מהעיר שלפני המלחמה. בכנס של שנת 1990 חולקו עותקים של הספר "יהדות ברהובו-ברגסס בתמונות" לניצולי העיר ולמשפחותיהם.

== על הספר ==
הוא נכתב בשתי שפות: עברית והונגרית. זאת על מנת שהניצולים שאינם קוראים בעברית יוכלו לקרוא בו. בנוסף מצורפים בספר הסברים באנגלית. הוא נכתב כדי לשמש כאנדרטת זיכרון עבור עיירה יהודית שלמה שנמחקה במלחמת העולם השנייה.

המידע בספר נאסף במשך שנים על ידי ניצולי השואה, מזיכרונות של בני הדור השני לשואה. מצורפות בו תמונות שנמצאו אצל אנשים פרטיים, ומסמכים שונים המעידים על חיי העיר, האווירה וחיי הקהילה היהודית הענפים שהיו לפני המלחמה והשואה. הספר נכתב נערך ומומן על ידי אנשים פרטיים מקהילת יהודי ברהובו-ברגסס, כאמצעי זיכרון של החיים לפני המלחמה וכן להנצחת הנספים. הספר מנציח את כל שמות הנספים מהעיירה, הן בשואה והן במלחמות ישראל.

תוכן הספר מביא מידע ובו מבוא על העיר וההיסטוריה שלה. בספר מובאים פרטים וסיפורים מחיי הקהילה לפני מלחמת העולם השנייה, מלווים בתמונות מחיי הקהילה. הוא מזכיר מוסדות ואישים יהודים חשובים בעיירה. הוא מספר את ראשית התנועות הציוניות שפעלו בה באותה תקופה. מזכיר בתים ועסקים יהודים, וכולל סיפורים משפחתיים בליווי תמונות. כך למשל מוצגים יהודים בבתי הספר, תמונות ותיעוד חיי הקהילה, ספורט, משפחות שחיו בעיירה ומראות העיר לפני המלחמה. כמו כן מציג את השלטון ההונגרי אחרי השואה. מסמכים שונים שנמצאו בעיר אצל אנשים ששרדו את המלחמה. בנוסף מוצגת בספר רשימת קורבנות השואה מהעיר לפי משפחות.

==קישורים חיצוניים==
* הספר [https://ia902905.us.archive.org/3/items/nybc313688/nybc313688.pdf יהדות ברהובו-ברגסס בתמונות] במלואו
* [https://www.nli.org.il/he/books/NNL_ALEPH990010927450205171/NLI הספר בקטלוג הספרייה הלאומית]
* 
* [https://archive.org/details/nybc313688/ יהדות ברהובו-ברגסס בתמונות] בארכיון האינטרנט עם אפשרות ל[https://archive.org/stream/nybc313688/nybc313688_djvu.txt קובץ טקסט של הספר]

2018 04
קטגוריה:שואת יהודי אוקראינה
קטגוריה:ספרים על השואה
קטגוריה:זיכרון שואת יהודי הונגריה
ברוכים הבאים למדבר של הממשי

ברוכים הבאים למדבר של הממשי (באנגלית: Welcome to the Desert of the Real) הוא ספר הגות פופולרי מאת הפילוסוף ומבקר התרבות הסלובני סלבוי ז'יז'ק, המאגד חמש מסות על אירועי ה-11 בספטמבר. שם הספר לקוח מהסרט מטריקס, והוא ראה אור בשנת 2002 בשפה האנגלית.

== פרקי הספר ==
# התשוקה אל הממשי, התשוקה אל מראית-העין
# הקצאה מחדש – מולה עומאר מעביר שיעור
# האושר שלאחר ה-11 בספטמבר
# מ-homo sucker ל-homo sacer
# מ-homo sacer אל השכן
* סוף דבר: ריחות האהבה

== תיאור הספר ==
בספר מנתח המחבר את התרבות העולמית העכשווית, על רקע המגה-פיגוע של המילניום במגדלי התאומים והשלכותיו על המלחמה האמריקאית בטרור. נוסף על כך מסכם ז'יז'ק את רוח הזמן הנוכחית לצד תובנות לעתיד לבוא על המאה ה-21. הספר עוסק בשאלות הנוגעות למיקומו של הפרט בתרבות הקפיטליסטית העכשווית וביחס למהות הסכסוכים הבינלאומיים, כשהסכסוך הישראלי-פלסטיני משמש מקרה מבחן למהותם של סכסוכים אתניים בכלל.

ז'יז'ק תוהה: האם לא הייתה זו ארצות הברית עצמה שהמציאה את הטליבאן ובן לאדן לטובת מלחמת גרילה בברית המועצות? והאם לא היה באסון התאומים שמץ של עודפות הכוח האמריקאי שהופנה מעתה נגד עצמו?.

במסה הנושאת את הכותרת "התשוקה אל הממשי, התשוקה אל מראית-העין", מבקש ז’יז’ק למקם את אירועי ה-11 בספטמבר בהקשר התרבותי והחברתי הפוסטמודרני. את “התשוקה אל הממשי” הוא מגדיר כתשוקה שאפיינה את המאה העשרים לעומת המאה התשע עשרה שהציעה פרויקטים ואידיאלים אוטופיים.

בהקשר זה שואל ז’יז’ק האם הטרור האסלאמי שהגיע לשיאו באירועי ה-11 בספטמבר אינו גם הוא ביטוי לתשוקה אל הממשי? לטענתו אפשר לחשוב כך. אולם אז מתגלה הפרדוקס הטמון בחובה של תשוקה זו. התשוקה אל הממשי מגיעה לשיאה דווקא כהיפוכה הגמור בדמות מחזה תיאטרלי, במה שחווה כל מי שהיה עד להתנגשות המטוסים במגדלי התאומים מעל מסכי הטלוויזיה.

לטענת ז'יז'ק, קריסת מגדלי התאומים ב-11 בספטמבר התקיימה אצלנו כאירוע טלוויזיוני מהפנט, הרבה יותר מזה הנחווה במציאות החוץ-טלוויזיונית. לדידו, התמונות של התרסקות המטוסים פעם אחר פעם, והצפייה החוזרת ונשנית בהן, הדהדה את סרטי האסונות ההוליוודיים המוכרים כל כך לחברה האמריקאית; מכאן שהבלתי-נתפס התרחש זה מכבר, וכעת אמריקה קיבלה את הפנטזיה שהעסיקה אותה, וזו הייתה למעשה ההפתעה האמיתית.

לטענת המחבר, המלחמה נגד הטרור שמנהלת ארה”ב אינה מאבק בין שני צדדים אלא מאבק פנים אמריקאי בין ארצות הברית לבין “עודפות הכוח” שלה. כנגד הטענה הדיכוטומית השכיחה של אינטלקטואלים מערביים, המציגים את האירוע כהתנגשות בין התרבות האסלאמית ה"פונדמנטליסטית" לבין התרבות המערבית ה"ליברלית", מציע ז'יז'ק לראות את האירוע כהתנגשות תוך-תרבותית בנבכי המרחב הגלובלי-קפיטליסטי החדש; כמאבק פנים אמריקאי בין המציאות, הדמיון והפנטזיה האמריקאים לבין הכוח ועודפות הכוח האמריקאים.

== קישורים חיצוניים ==
* 
* בעז נוימן, [http://boazneumann.com/2002/09/על-סלבוי-זיזק-ברוכים-הבאים-למדבר-של-המ/ על סלבוי ז’יז’ק, ברוכים הבאים למדבר של הממשי], ביקורות ספרים, רשימות, מאמרים, הרצאות
* 

== הערות שוליים ==

קטגוריה:ספרי עיון
קטגוריה:פוסטמודרניזם
קטגוריה:ספרי 2002
קטגוריה:מסות
קטגוריה:ספרים על פיגועי 11 בספטמבר
בלאגניקס

בלאגניקס היא תוכנית מתיחות ישראלית לילדים ולנוער, שמשודרת החל מ-25 במרץ 2018 בערוץ TeenNick. המנחים בתוכנית הם, אדל עגיב, טל דרוקר, ירין פרי, נגה קפלן, קאי פקר ושליו תשבי. במסגרת התוכנית, המנחים מותחים מפורסמים על ידי השתלת שחקנים סמויים.

== מבנה הסדרה ==
* בתחילת הפרק, המנחים מתחרים אחד בשני על מנת לקבוע מי ימתח את המפורסם. התחרות היא בדרך כלל בנושא שתיית מיצים מגעילים.
* לאחר התחרות, המנחה נבחר למתוח את המפורסם. לאחר המתיחה, המפורסם מתחייב לומר "אני...(שם המפורסם), וגם לי עשו בלאגניקס".
* בסוף הפרק, מוצגים פספוסים.

== ראו גם ==
* אמבוש

== קישורים חיצוניים ==
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות מתיחות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:TeenNick: תוכניות וסדרות
Avahi

אבהי (אנגלית: Avahi) הוא כלי המהווה יישום של Zeroconf, שירות של פרוטוקול איתור. הכלי מבוסס קוד פתוח, נכתב בשפת C ופותח על ידי לנארט פוטרינג (Lennart Poettering), טרנט לויד (Trent Lloyd), סיורד סימונס (Sjoerd Simons).

Avahi מאתר שירותים ומארחים הפועלים ברשת המקומית, מתרגם וממפה את אותם בעזרת שירות הרישום mDNS / DNS-SD.

==היסטוריה==
הגרסה הראשונה של Avahi שוחררה בשנת 2004 כתוצאה ממיזוג של mDNS עם כלי שנקרא FlexMDNS, הכלי פותח על ידי לנארט פוטרינג (Lennart Poettering) וטרנט לויד (Trent Lloyd) והיה לפרויקט משותף.

הכלי פותח במטרה להוות תחליף לשירות ה-Zeroconf של חברת אפל, Bonjour, שדגלה באידאולוגית קוד סגור ושיווקה את רישיון התוכנה כקנייני.

בעקבות התבססות Avahi במערכות הפעלה מבית לינוקס, החל משנת 2006, החלה חברת אפל להפיץ את Bonjour כתוכנה חינמית ללקוחות פרטיים.

Avahi הוא מיזם קבוע בסביבות שולחן עבודה GNOME ו-KDE.

==ראו גם==
* אובונטו
* יוניקס
* Bonjour
* DNS

==קישורים חיצוניים==

* 
* [https://web.archive.org/web/20160227231631/http://lathiat.net/files/avahi-lca2007.pdf מידע אודות Avahi ואופן השימוש בו (באנגלית)]

קטגוריה:לינוקס
קטגוריה:פרוטוקולי תקשורת
פטרת השמש

פטרת השמש או פטריות שמש (שם מדעי: Tinea versicolor או Pityriasis versicolor) היא זיהום פטרייתי רב גוני, שטחי, שכיח ושפיר של העור שאינו מדבק. היא מתאפיינת בכתמים לבנים או חומים המופיעים על העור בעיקר בחלקו העליון. הפטריות מופיעות בעיקר בקיץ, ולאחר חשיפה לשמש, ומכאן שמן. הגורם לפטרת היא פטריית שמר בשם מלסזיה (Malassezia), המופיעה בגוף באופן טבעי.

== תסמינים אופייניים ==
הפריחה מופיעה לרוב בחלק הגוף העליון, בעור החזה, הגב, הצוואר והזרועות. לפעמים היא מופיעה בפנים, ולעיתים נדירות יותר בעור הבטן. היא מאופיינת בכתמים בגוון לבן, ורוד-אדום או חום. הכתמים עשויים להיות קטנים ומוגבלים לקטע עור קטן או להתמזג לשטחים רחבים. על פני הכתמים ניתן להבחין לעיתים קרובות בקשקשת עדינה. צבע התפרחת נובע מהשפעה ישירה של הפטרת על הצבע הטבעי המצוי בעור. לעיתים הנגעים מתמזגים לכדי אזורים גדולים ולרוב ישנו גוון שולט אחד, אך לעיתים ייתכנו נגעים בגוונים שונים באותו אדם. בילדים המחלה יכולה לערב גם את הפנים.
בדרך כלל לא.
פטריות השמש אינן מדבקות, לא גורמות לכאב ואינן מסכנות את בריאותנו הכללית. לעיתים גורמות לגירוד קל.
הנזק לו גורמת פטריית השמש הוא בעיקר אסתטי. הכתמים בעור בולטים מאוד לעין.

== אבחון ==
האבחון מתבצע בעיקר על סמך המראה. כאשר יש ספק ניתן לבצע משטח מדגימת הקשקשים על ידי טפטוף של אשלגן הידרוקסידי ולאחר מספר דקות מתבוננים במיקרוסקופ. התמונה האפיינית מזכירה ספגטי עם כדורי בשר. כמו כן ניתן להשתמש במנורת ווד שמודלקת בחדר חשוך ומאירה על אזור התפרחת. במקרים של פטריית שמש תתקבל תמונת זריחה אופיינית צהובה-ירוקה על פני העור.
תמונת זריחה במנורת ווד
הפטרייה Malassezia

== הטיפול ==
ללא טיפול, התפרחת עשויה להתמיד חודשים רבים ולעיתים קיימת נסיגה עצמית חלקית או מלאה.

הטיפול הנפוץ הוא בשימוש בקרם או שמפו אנטי פטרייתי:
* שמפו המכיל Selenium sulfide (משווק בארץ בשם סבוסל). מקציפים באזור התפרחת בעת התקלחות למשך 10 דקות. הטיפול מבוצע פעם ביום, במשך שבועיים
* שמפו ניזורל / קטוזול (Ketoconazole) או שמפו אגיספור (Bifonazole): מקציפים באזור הנגוע פעם ביום, למשך 10 דקות במקלחת - ולאחר מכן שוטפים. הטיפול מבוצע לסירוגין, יום כן ויום לא, במשך 4 שבועות.
* קרם ביפונאזול (bifonazole, agispor): מריחה פעמים ביום למשך שבועיים.
* קרם המכיל טרבינאפין (למיסיל) או ציקלופירוקס מריחה פעמים ביום למשך שבוע.
* קרם ציקלופירוקס (ciclopirox): מריחה פעמים ביום למשך שבועיים.

במקרים של חוסר תגובה לטיפול מקומי או השנויות רבות של פטריית השמש נוהגים לתת גם טיפול פומי:
* כדור פלוקונאזול 150 מ"ג, אחת לשבוע למשך שבועיים.
* כדור איטרקונזול (ספורנוקס) 200 מ"ג ליום, למשך 5 ימים רצופים.

== אפידמיולוגיה ==
מחלת עור זו מופיעה בעיקר במתבגרים ובמבוגרים צעירים בעיקר באזורים בעלי אקלים חם ולח. פטריות השמש נמצאות באופן טבעי בשומני העור ובתאי עור מתים, אך קיימת נטייה גנטית להתפרצותן על פני העור. נתונים כמו הרכב השומנים בעור, נטייה להזעה ומצב המערכת החיסונית הם בעלי חשיבות להתפרצות. לצד החשיפה לשמש והלחות, גם שימוש בתכשירים על בסיס סטרואידים (כמו קורטיזון) עלול להאיץ את יציאתה של פטריית השמש. הפטריות נפוצות גם בקרב הסובלים מסבוריאה דרמטיטיס, קשקשים והזעת יתר. על אף שמה, הפטרייה אינה קשורה ישירות לשמש ולא נגרמת מקרינה.

== קישורים חיצוניים ==

== הערות שוליים ==

קטגוריה:מחלות זיהומיות וטפיליות
קטגוריה:מחלות עור והרקמה התת-עורית
קטגוריה:פטרות
קטגוריה:הפרעות חזזיות-קשקשיות
דינורניס

דינורניס או מואה ענק (שם מדעי: Dinornis; מילולית: "עוף נוראי") הוא סוג של עוף נכחד ממשפחת הדינורניסיים שבסדרת הדינורניטיים הקרובה ליענאים שחי בניו זילנד.

עוף זה היה מהגבוהים והגדולים שבעופות שהיו מעולם. גובהו עלה על ומשקלו הגיע ל-230–240 ק"ג. לעוף הייתה שכבת נוצות דמוית פרווה עבה שבידדה אותו. היו לו כנפיים קטנות ביותר שכנראה ו"נבלעו" בתוך ה"פרווה" ולא נראו, בדומה לעוף הקיווי ששרד בניו זילנד. הנקבות היו גדולות וגבוהות יותר מהזכרים, על פי מחקרים.

עופות אלה היו אוכלי-צמחים, וניזונו מעלי העצים המחטניים של ניו זילנד, והשתמשו בקיבתם העצומה כדי לעכל אותם.

כל המואות נכחדו בידי המאורים שהיגרו לניו זילנד עד שנת 1500 לספירה.

==מיני הסוג==
* Dinornis novaezealandiae
* Dinornis robustus

==קישורים חיצוניים==

* 
איור של הדינורניס

קטגוריה:בעלי חיים שתוארו ב-1843
קטגוריה:טקסונים שתוארו בידי ריצ'רד אוון
קטגוריה:מגה-פאונה נכחדת של אוקיאניה
קטגוריה:דינורניטיים
קטגוריה:מאובני טקסונים שתוארו ב-1843
אדמה (הוצאת ספרים)

אדמה – בית הוצאה לאור לחוכמה נשית מתחדשת, היא הוצאה לאור עצמאית ישראלית המתמחה בנושאים הקשורים בנוכחות והשראה נשית: מיניות, היריון, לידה, אימהות והורות, יצירה וריפוי.

ההוצאה הוקמה בשנת 1995 על ידי נועה ברקת – עורכת, משוררת ויועצת ביוגרפית, בשם "אדם תקשורת קהילתית". בשנותיה הראשונות הוציאה לאור ביוגרפיות, ספרי זיכרון וספרים אישיים. בשנת 2004 שינתה את שמה להוצאת "אדמה". בשנת 2006 התאחדה עם הוצאת "הרדוף". בשנת 2014 התפצלה ממנה, ושינתה את שמה ל"אדמה – בית הוצאה לאור לחוכמה נשית מתחדשת".

נכון לסתיו 2021 ההוצאה הוציאה לאור 26 כותרים בתחומי עיון, יעץ ופרוזה.

== קישורים חיצוניים ==
* 
* [http://adama.info/ אתר הבית של הוצאת אדמה]
* [https://merhav.nli.org.il/primo-explore/search?query=any,contains,אדמה%20הוצאה%20לאור&tab=default_tab&search_scope=Local&vid=NLI&facet=rtype,include,books&lang=iw_IL&offset=0 הוצאת אדמה במאגר הספרייה הלאומית]

קטגוריה:הוצאה לאור
קטגוריה:הוצאות ספרים
קטגוריה:הוצאות ספרים בישראל
קטגוריה:ישראל: חברות שהוקמו ב-1999
קודי קא-פאו

קודי קא-פאו (באנגלית: Kody Kapow) היא סדרת הנפשה ממוחשבת אמריקאית לילדים. בישראל משודרת הסדרה בערוץ הופ!.

==עלילה==
קודי וחבריו בסין לומדים מסבם מאסטר לי אמנויות לחימה של הדרקון הכחול ונלחמים יחד נגד מוגו והקופים שלו.

==סקירת סדרה==
{|class="wikitable
!
!
!פרקים
!שידור ראשון (ישראל)
!שידור אחרון (ישראל)
|-
! style="background:blue; color:red; text-align:center;" |
!1
|13
|21 במרץ 2018
!יפורסם בהמשך
|}

==דמויות==
*קודי - ילד אמריקאי בן 8 אשר הגיע לסין ללמוד מסבו מאסטר לי כמה אמנויות לחימה ושיעורים בכוח הדרקון הכחול.
*מיי - בת דודתו של קודי אשר עושה חברה בכוח קא-פאו, משתמשת בכוח הדרקון הכחול כדי להוציא משקפת סופר ריגול ופצצת סירחון.
*גוג'י - טיגריס לבן מדבר אשר אוהב להכות בגונג אבל גם מגושם מצחיק ופחדן, חבר של קודי ומיי בכוח קא-פאו.
*מאסטר לי - סבו של קודי אשר מלמד אותו שיעורים רבים בתחילת ובסוף כל פרק.
*גברת פונג - אישה זקנה ואחת מתושבי סין.
*דודה אמא ודוד אבא - הדודים של קודי והוריה של מיי.
*בו - פנדה אדומה אשר מופיע לדקה במקצוע דמיוני.
*מוגו - מלך הקופים, הנבל הראשי בסדרה.
*באוזי - קוף ערמומי ועוזרו של מוגו, חכם יותר מחברו מינג.
*מינג - קוף ערמומי ועוזרו של מוגו, טיפש מאוד למרות שבאוזי מתרגז עליו.
*טוטו - חזירת בר אשר עושה מבחנים לחברי כוח קא-פאו.

קטגוריה:סדרות טלוויזיה אמריקאיות לילדים
קטגוריה:סדרות הנפשה אמריקאיות
קטגוריה:סדרות הנפשה ממוחשבת
קטגוריה:סדרות ערוץ הופ!
קטגוריה:קצרמר טלוויזיה
אפיאורניס

אפיאורניס (שם מדעי: Aepyornis; מילולית: "aipys" - גבוה, "ornis" - עוף) הוא סוג של עוף ענקי חסר יכולת תעופה שהיה מהגדולים שבעופות. הוא חי במדגסקר עד העת המודרנית. סוג זה נחקר ותואר לראשונה ב-1951 והוא כלל ארבעה מינים. 

העוף הגיע למשקל מקסימלי במין Aepyornis maximus למשקל 400 ק"ג ולגובה של מעל . עם זאת בהמשך אחד המינים בסוג התפצל לסוג אחר גדול בהרבה - הוורומבי. הוא היה בעל שכבת נוצות דמוית-פרווה. אורך ביציו הגיע ל-34 ס"מ בממוצע. העוף הענקי היה דמוי יען והיה אוכל עשב. 

עופות אלה נכחדו סופית עד לפני 1,000 שנה. ההיכחדות התרחשה בידי תושבי מדגסקר (מלגשים) אך ישנה מחלוקת בין החוקרים על דרך ההכחדה: חלק מהחוקרים סוברים שהם נהרגו כתוצאה מציד ומהברחה מאתרי המחיה הטבעיים שלהם. אחרים חושבים שהאנשים רק גזלו את ביציהם בכמויות וכך הכחידו אותם לבסוף. 

העוף הענקי וביציו אולי היוו השראה (לצד העיט הנכחד עיט כתר מלגשי) לאגדה על עוף הרוק הענקי מהמיתולוגיה המלגשית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1851
קטגוריה:טקסונים שתוארו בידי איזידור ז'ופרואה סנט-אילר
קטגוריה:אפיאורניים
קטגוריה:בעלי חיים שנכחדו מאז 1500
קטגוריה:מאובני טקסונים שתוארו ב-1851
דרומורניס

דרומורניס (שם מדעי: Dromornis) הוא סוג של עוף גדול נכחד מהמשפחה הנכחדת דרומורניטיים שחי באוסטרליה. הוא היה קרוב רחוק של האווזאים הקיימים.

עוף זה היה מהגדולים שבעופות שחיו מעולם והגדול ביותר מקבוצת דמויי תרנגול. הוא היה קרוב בגובהו לאפיאורניס, ואף גדול יותר. הוא הגיע לגובה של מעל 3 מטרים ושקל עד 650 קילוגרם. העוף מוכר בעיקר עקב מקורו הענקי שהזכיר את עופות האימה במראהו וגודלו. כנראה שהזכרים היו גדולים יותר מהנקבות, אך לא בהכרח גבוהים יותר.

הוא חי ביערות קווינסלנד מלפני 8 מיליון שנה עד לפני 30,000 שנה בתקופות מיוקן עד פליוקן. לא ברור האם העוף היה צמחוני כמו האווזים המודרניים, אך ממראה המקור וצורתו הפחוסה נראה שהוא לא היה טורף אלא ניזון יותר מצמחייה קשה ומעלים ענקיים.

==קישורים חיצוניים==

קטגוריה:דרומורניטיים
קטגוריה:מגה-פאונה של הנאוגן באוסטרליה
קטגוריה:מגה-פאונה של הפליסטוקן באוסטרליה
קטגוריה:עופות שחיו בנאוגן
קטגוריה:עופות שחיו בפליסטוקן
קטגוריה:מאובני טקסונים שתוארו ב-1872
גסטורניסאים

גסטורניסאים (שם מדעי: Gastornithiforms) היא סדרה של עופות קדומים שחיו בתקופת הפלאוקן עד הפליסטוקן והיו בעלי ממדים גדולים. עופות אלה הם קרוביהם של הברווזים והאווזים המודרניים, ובעבר השתייכו לסדרת האווזאים.

בני קבוצה זו היו הגדולים בבני על-סדרת דמויי תרנגול והגדול מביניהם היה הדרומורניס שהגיע לגובה של 3 מטרים ושקל 650 קילוגרם. הם חיו באוסטרליה וסביבתה וגם באמריקה הצפונית.

מקורם העצום יכול היה לשמש אותם לטרף בעלי חיים, אך החוקרים סבורים שמבנה מקורם נועד לעזור לחתוך עלים ענקיים ולאו דווקא לציד.

==מיון==
*משפחה דרומורניטיים (Dromornithidae)
**סוג דרומורניס (Dromornis)
**סוג Barawertornis
**סוג בולוקורניס (Bullockornis)
**סוג Ilbandornis
**סוג גניאורניס (Genyornis)
*משפחה גסטורניסיים (Gastornithidae)
**סוג גסטורניס (Gastornis)

==קישורים חיצוניים==

*
ארסנל קייב

סמל הקבוצה הישן עד 2001
סמל הקבוצה בשנים 2003 - 2014
מועדון הכדורגל ארסנל קייב (באוקראינית: Футбольний клуб «Арсенал-Київ») הוא מועדון כדורגל אוקראיני חובבני מהעיר קייב המשחק באליפות העיר קייב.

הקבוצה שיחקה גם בשנים 2001 - 2013 בליגה הבכירה של אוקראינה והישג השיא שלה הוא מקום 5 בעונת 2002/2003 ובעונת 2011/2012 ושלב חצי גמר הגביע האוקראיני בעונת 2010/2011.
==היסטוריה==
המועדון הוקם בשנת 1925 כקבוצת חובבים של עובדי מפעל לייצור נשק "ארסנל" בעיר קייב. החל משנת 1936 שיחקה הקבוצה בליגת המשנה הסובייטית. הקבוצה התקיימה עד לשנת 1964. באותה שנה החליטה הנהגת הרפובליקה הסובייטית האוקראינית למקד את כל המאמצים בקבוצה אחת - דינמו קייב. רוב שחקני ההרכב הפותח של ארסנל הועברו לסגל של דינמו, בעקבות ההחלטה. על בסיס ארסנל הוקמה קבוצת חובבים שנקראה "טמפ" (קצב ברוסית), אשר שיחקה באליפות העיר קייב לקבוצות חובבים.

בשנת 2001, כבר באוקראינה העצמאית, הוקמה הקבוצה מחדש. למעשה עיריית קייב יחד עם משקיעים פרטיים קנו ממשרד ההגנה של אוקראינה את מיקומה של קבוצת צסק"א קייב בפרמייר-ליג של אוקראינה. כמו כן נקנו גם כרטיסי השחקן של רוב שחקני צסק"א. בצורה כזו התחילה ארסנל קייב המחודשת את דרכה באליפות אוקראינה ישירות מהליגה הבכירה.

ארסנל שיחקה בליגה הבכירה עד לשנת 2013. במהלך השנים הללו היא סיימה פעמיים במקום החמישי (בעונות 2003/2002 ו 2012/2011) והגיעה עד לחצי גמר גביע אוקראינה בעונת 2011/2010.

בשנת 2012 נקלעה הקבוצה לקשיים כלכליים בעקבות עזיבת המשקיע העיקרי. במהלך עונת 2012/2013 מרבית שחקני הקבוצה נמכרו לקבוצות אחרות. ארסנל לא סיימה את העונה, הנהלת הקבוצה הודיעה על פירוקה.

קבוצת ארסנל קייב הוקמה מחדש (בפעם השלישית) בשנת 2014 כקבוצת חובבים. בשנת 2015 השיגה הנהלת הקבוצה את כל האישורים הנדרשים כדי להירשם כקבוצת כדורגל מקצועית באוקראינה. היא השתתפה באליפות הליגה האוקראינית השנייה (הליגה השלישית בחשיבות במדינה) בעונת 2015/2016. את העונה סיימה ארסנל במקום ה-6, ולא הייתה אמורה לעלות ליגה. אבל, בתום אותה העונה אירעו שני דברים שאיפשרו את עלייתה של ארסנל לליגה האוקראינית הראשונה: הוחלט להרחיב את הליגה הראשונה מ-16 קבוצות ל-18 קבוצות, כמו כן 3 קבוצות מהליגה הראשונה הודחו מהתחרות בשל אי יכולת לעמוד בהתחייבויות כספיות.

ארסנל עלתה לליגה הראשונה. את העונה הבאה (2016/2017) סיימה ארסנל במקום ה-10 (מתוך 18). את עונת 2017/2018 השלימה במקום הראשון וחזרה לליגת העל. את עונת 2018/2019 סיימה ארסנל במקום אחרון ובעקבות כך ירדה חזרה לליגה הראשונה.

בחורף 2019 איבדה את מעמדה המקצועני והחלה להתמודד באליפות העיר קייב.
==שחקני עבר מפורסמים ==
* מיקיטה קמניוקה
* אולג גוסב
* וסילי קרדש
* אלכסנדר קוסירין
* ארטם קראבץ
* יבהן סלזניוב
* סרגיי קונובלוב
* ויקטור בלקין
* מקסים שצקיך
* עמנואל אוקודווה
* גיורגי דמטרדזה
* ג'אבה קנקאווה
* מאציי קובלצ'יק
* גאורגה פלורסקו
* אנדריי אוסטרובסקי

==קישורים חיצוניים==

* 

קטגוריה:ארסנל קייב
קטגוריה:קבוצות כדורגל שהוקמו ב-1925
קטגוריה:קבוצות כדורגל ששיחקו בליגה הבכירה באוקראינה
קטגוריה:קייב: מועדוני כדורגל
לייצ'ופו

לייצ'ופו הוא כפר השייך לעיירה צ'יפווי (נכון לשנת 2014 מונה העיר כ-11,000 תושבים) שבמחוז מיטקינה   שבמדינת קצ'ין שבצפון-מזרח מיאנמר. הכפר ממוקם על גדות נהר באזור מיוער, והוא שוכן פחות מקילומטר מהגבול עם הרפובליקה העממית של סין (מחוז יונאן).

== קישורים חיצוניים ==
* [http://www.maplandia.com/burma/kachin/chipwi/laichupo/ מפת לוויין ב-Maplandia.com]

קטגוריה:מיאנמר: ערים
בריאן אידובו

בריאן אולדאפו אידובו (ברוסית: Брайан Оладапо Идову; נולד ב-18 במאי 1992 בסנקט פטרבורג) הוא כדורגלן רוסי ממוצא ניגרי המשחק כמגן שמאלי בחימקי ובנבחרת ניגריה.

== קריירה ==
=== במועדונים ===
אידובו התחנך בבית הספר לכדורגל "סמנה" שהיה מסונף לזניט סנקט פטרבורג, אולם התקשה להתבלט בהרכב המרכזי ועבר לבסוף לקבוצת הכדורגל אמקאר פרם. את הופעת הבכורה שלו בליגת העל הרוסית ערך ב-6 במאי 2012 במשחק של אמקאר נגד טרק גרוזני.
לאחר שהושאל לדינמו סנקט פטרבורג במהלך עונת 2013/14, אידובו חתם על חוזה חדש ל-3 שנים עם אמקאר ב-30 ביוני 2014, הוא האריך את החוזה שלו שוב בפברואר 2017 עד קיץ 2020 אבל בעקבות פירוק הקבוצה, חוזהו הסתיים והפך לשחקן חופשי.

ביולי 2018 חתם על חוזה למשך שלוש שנים עם לוקומוטיב מוסקבה.

=== בנבחרת ===
בנובמבר 2017, אידובו נקרא לנבחרת ניגריה למשחק הידידות נגד נבחרת ארגנטינה בכדורגל באצטדיון קרסנודאר ב-14 בנובמבר 2017. אידובו ערך את הופעת הבכורה שלו כשעלה כמחליף לאולה איינה במחצית השנייה והבקיע את השער השלישי בניצחון 4-2.

== חייו האישיים ==
אביו הוא ניגרי ואמו חצי-רוסייה, חצי ניגרית. הוא נולד וגדל בסנקט פטרבורג, למעט תקופה קצרה מגיל 3 עד 6. כאשר הוא חי באוברי, ניגריה. אידובו דובר רוסית ושימש כמתרגם עבור הנבחרת הניגרית במסיבת העיתונאים שזו ערכה בקרסנודאר בנובמבר 2017.

==קישורים חיצוניים==

==הערות שוליים==

קטגוריה:כדורגלנים רוסים
קטגוריה:כדורגלנים ניגרים
קטגוריה:מגני כדורגל רוסים
קטגוריה:מגני כדורגל ניגרים
קטגוריה:סנקט פטרבורג: כדורגלנים
קטגוריה:כדורגלני אמקאר פרם
קטגוריה:כדורגלני דינמו סנקט פטרבורג
קטגוריה:כדורגלני חימקי
קטגוריה:כדורגלני נבחרת ניגריה
קטגוריה:כדורגלני מונדיאל 2018
קטגוריה:רוסים שנולדו ב-1992
קטגוריה:ניגרים שנולדו ב-1992
פוסטוסוכוס

פוסטוסוכוס (שם מדעי: Postosuchus) הוא סוג של זוחל גדול אוכל בשר מהקבוצה Loricata שבארכוזאוריה. הוא היה קרובם הרחוק של התנינאים, וקרובו של הפרסטוסוכוס, שקדם לו. הפוסטוסוכוס תואר ב-1985 ומשמעות שמו היא: "התנין של פוסט " בטקסס, בו התגלו ממצאיו לראשונה.

== מאפיינים ==
הפוסטוסוכוס חי לפני כ-201–221 מיליון שנה בתקופת הטריאס באמריקה הצפונית. הוא דמה במראהו לתנין יבשתי גדול עם לסתות גדולות מלאות שיניים. אורכו הגיע ל-4–5 מטרים, גובהו ל-1.5 מטרים ומשקלו ל-250–300 ק"ג. יצור זה היה איטי ובעל עור קשקשים עבה. בניגוד לתנינים המודרניים היה הפוסטוסוכוס מסוגל להתרומם על שתי רגליים כדי לנוע מהר.

הפוסטוסוכוס חי בטריאס המאוחר, בערבות היבשות של טקסס והאזורים סביבה, והיה טורף על גדול בתקופה שקדמה להופעת הדינוזאורים. הוא טרף יצורים קטנים ממנו כמו תראפסידים מהקבוצה דיצינודונטים (Dicynodontia) שהיו נפוצים בתקופתו וגם ארכוזאורים אחרים כמו הדסמטוסוכוס.

הפוסטוסוכוס נכחד לאחר תקופת הטריאס, יחד עם קרוביו.

== בתרבות ==
* הפוסטוסוכוס נראה בפרק הראשון שבסדרה "ללכת עם דינוזאורים", במשחקים "עולם היורה: המשחק" ו"Jurassic World: Alive" ובסרט "דינוזאור בחיים!".

==ראו גם==
* ראוסוכוס - קרוב משפחתו מאמריקה הדרומית

==קישורים חיצוניים==

קטגוריה:בעלי חיים שתוארו ב-1985
קטגוריה:טקסונים שתוארו בידי סנקאר צ'אטרג'י
קטגוריה:פסאודוסוכיה
קטגוריה:בעלי חיים שחיו בטריאס עליון באמריקה הצפונית
קטגוריה:ארכוזאורים פרהיסטוריים
קטגוריה:מאובני טקסונים שתוארו ב-1985
טרוטת האגמים

טרוטת האגמים (שם מדעי: Salvelinus namaycush) הוא מין של דג גרם ממשפחת הסלמוניים החי באמריקה הצפונית.

זהו מין של דג באורך של עד 130 סנטימטרים ומשקל מרבי של 43.5 קילוגרם. הוא הגדול בבני מיני הטרוטה. הוא גם הגדול שבסוג Salvelinus.

דג מאכל זה חי בטבע בנהרות ובאגמים של צפון אמריקה הצפונית מהחלק הצפוני של ארצות הברית, וברחבי אלסקה וקנדה. ואולם האדם הפיץ אותם ממולדתם גם לאירופה ולאמריקה הדרומית לדיג וספורט והופצו גם בארצות הברית לחלקים לא טבעיים שלהם, בעיקר סביב פארק ילוסטון, שם הם הובאו באופן חוקי, אך הופצו בהמשך בצורה שמזיקה לדגים האחרים, וכיום דרך כזו אסורה בחוק.

דגי הטרוטה ניזונים מבשר של כל יצור קטן מהם ויכולים לחסל את כל הפאונה הטבעית באגמים והנהרות אליהם חדרו, בעיקר הדגה הטבעית. הם גם גורמים להכלאה עם טרוטת ברוק (Salvelinus fontinalis) וזני הכלאיים נפגעים בהתרבותם.

==קישורים חיצוניים==

* 

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן יוליוס וולבאום
קטגוריה:סלמונאים
קטגוריה:דגי מאכל
קטגוריה:דגים: טורפי-על
קטגוריה:דגי מים מתוקים באזור הארקטי
קטגוריה:מגה-פאונה של אמריקה הצפונית
קטגוריה:דגי האגמים הגדולים
שפמנון זהוב

שפמנון זהוב (שם מדעי: Zungaro zungaro) הוא מין של דג גדול ממשפחת הפימלודיים שבסדרת השפמנונאים החי בנהרות אמריקה הדרומית. דג זה יחידי בסוגו.

אורכו של הדג יכול להגיע ל-40 ס"מ ומשקלו ל-10 ק"ג, אך נתפסו פרטים באורך של 130 ס"מ ומשקל של מעל 50 ק"ג. הדג בעל זיפי שפם ארוכים איתם הוא חש את המים ובעל פה עצום. ראייתו חלשה והוא בעל קשקשים צהובים עם גב שחור וראש אפור.

הדג מצוי בטבע ביובלי האמזונאס והאורינוקו בהם הוא נע לאורך היובלים והקרקעית הבוצית. דגים אלה פעילים בלילות והם אוכלי דגים להוטים היודעים לנדוד אחרי להקות דגים קטנים (מסדרת החריתאים). הם מתרבים בקרקעית הנהרות.

===תת-מינים===
* Zungaro zungaro mangurus
* Zungaro zungaro zungaro

==קישורים חיצוניים==

קטגוריה:בעלי חיים שתוארו ב-1821
קטגוריה:טקסונים שתוארו בידי אלכסנדר פון הומבולדט
קטגוריה:פימלודיים
קטגוריה:מקריני סנפיר יחידים בסוגם
קטגוריה:מגה-פאונה של אמריקה הדרומית
קטגוריה:ברזיל: דגי מים מתוקים
אנורוגנתוס

אנורוגנתוס (שם מדעי: Anurognathus; משמעות שמו מלטינית: "לסת חסרת זנב") הוא סוג של פטרוזאור קטן שחי בתקופת היורה לפני 150.8-148.8 מיליון שנה. הוא חי ברחבי אירופה ובעיקר בגרמניה. זוהה לראשונה ב-1923 על ידי הזואולוג הגרמני לודוויג היינריך פיליפ דודרליין. הסוג הוא Anurognathus ammoni. השם הספציפי 'אמוני' ניתן לכבוד הגאולוג הבווארי לודוויג פון אמון, שמהאוסף שלו רכש דודרליין את המאובן ב-1922.

== מאפיינים ==
יצור זה היה מהקטנים שבפטרוזאורים והגיע לאורך של 10 ס"מ, מוטת כנפיו הגיעה ל-35 ס"מ ומשקלו ל-8–10 גרם. לאנורוגנתוס הייתה גולגולת גדולה מלאה שיניים דמויות מחט ופיו היה פעור לרווחה. הכנפיים היו גדולות ביחס לגודלו והזנב היה זעיר וממנו הוא קיבל את שמו.

האנורוגנתוס היה צייד של חרקים שונים כמו שפיריות ומרושתי כנף שעופפו ביערות אירופה של היורה. ייתכן שמבנה חייו דמה לתחמסים המודרניים והוא היה צייד מיומן שבלע את טרפו באוויר.

==בתרבות==
*האנורוגנתוס מופיע בסדרה "ללכת עם דינוזאורים" וכן בסדרה "הבלדה של Big Al" כמעופף לצד זאורופודים ענקיים כמו הדיפלודוקוס שמשכו אליהם זבובים ויתושים והאנורוגנתוס עף ונחת על הדיפלודוקוס. עם זאת, לא נתגלו ממצאים התומכים בהתנהגות זו ממאובנים. בנוסף, מבנה השלד שלו היה שונה והוא לא חי באמריקה הצפונית.
*בנוסף הוא מופיע במשחקים פארק היורה 3: בניית פארק וJurassic World: Alive.
*הוא מתואר גם בסדרה "בראשית", בה להקה של פטרוזאורים צמאי דם תוקפים אנשים. אין לדבר זה שחר במציאות.

==קישורים חיצוניים==

קטגוריה:בעלי חיים שתוארו ב-1923
קטגוריה:אנורוגנתיים
קטגוריה:פטרוזאורים שחיו ביורה תחתון באירופה
קטגוריה:גרמניה: מאובנים
קטגוריה:מאובני טקסונים שתוארו ב-1923
בל אגם

בל אגם (נולדה ב-10 בפברואר 1983) היא שחקנית טרנסג'נדרית ישראלית פעילה למען הקהילה הטרנסג'נדרית.

==ביוגרפיה==
נולדה כזכר בשם ניסים עג'מי בחולון למשפחה ממוצא טריפוליטאי. התפרסמה בשנת 2004 כאשר השתתפה בעונה השנייה של תוכנית המציאות "פרויקט Y" ששודרה ב-yes, שם קיבלה תשומת לב תקשורתית בשל היותה מתמודדת טרנסג'נדרית.

לאחר התוכנית השתתפה במופע דראג של מועדון Diva, והשתתפה בתוכנית אירוח, בסדרות "יום האם" ו"אטלנטיקה".

אגם השתתפה בעונה החמישית של תוכנית הריאליטי "גולסטאר", שנקראת "גולסטאריות", משום שלראשונה השתתפו בה נשים בלבד. בעונה, שעלתה לשידור ב"הוט" ב-18 בפברואר 2018, היא הייתה הקפטן של הקבוצה. הקבוצה שיחקה במשחק הגמר נגד נבחרת חברות הכנסת וניצחה אותה.

בשנת 2018 יזמה והקימה קבוצת תמיכה בנערות טרנסג'נדריות, וזכתה על כך ועל כל פעילותה ההתנדבותית בתואר "מחנכת השנה של ישראל", על פי החלטת ועדה מטעם מועצת ארגוני הילדים והנוער ביחד עם משרד החינוך (יחד עם 20 מחנכים נוספים).

בשנת 2019 הצטרפה אל הקאסט של העונה השלישית של סדרת הנוער "התחנה".

ב-25 ביוני 2020 נבחרה כשחקנית הטלוויזיה של שנת 2020 בטקס פרסי הנוער הגאה "איגי LOVE". בטקס זה ייצגה גם את תוכנית הטלוויזיה "התחנה", יחד עם חבריה לסט לירון רביבו, דליה לי שטורך ויוני גרין.

ב-7 ביוני 2021 הנחתה את טקס פרסי הנוער הגאה השני.

==קישורים חיצוניים==

* 
* 
* 
* 
* 
* 

==הערות שוליים ==

קטגוריה:טרנסג'נדריות ישראליות
קטגוריה:טרנסג'נדרים ישראלים
קטגוריה:פעילות למען זכויות להט"ב בישראל
קטגוריה:פעילים למען זכויות להט"ב בישראל
קטגוריה:משתתפי גולסטאר
קטגוריה:מתמודדי פרויקט Y
קטגוריה:ישראליות שנולדו ב-1983
קטגוריה:ישראלים שנולדו ב-1983
מקסוס G10

מקסוס G10 הוא מיניוואן מתוצרת חטיבת כלי הרכב המסחריים הקלים Maxus ,(שם מלא: SAIC Maxus Automotive Co., Ltd) חברת בת של יצרנית הרכב הסינית סאיק מוטור אשר מיוצר מ-2014.

==גרסאות "מקסוס G10"==
* מנוע בנזין
* מנוע דיזל
* מנוע חשמלי (מיוצר משנת 2016)

==תצורות "מקסוס G10"==
* מיניוואן 
* מסחרית (ראו תמונה)

=="מקסוס G10"==

* 5 דלתות
* דלתות צד אחוריות - דלתות הזזה
* מספר מושבים: 7, 9, 10 (מושבים ב-3 טורים)
* הנעה קדמית
* 7 צבעים לבחירה: כחול, לבן, זהב אמבר, כסף, אפר לבה (Lava Ash), זהב שמפניה, שחור
* מחיר היחידה: 21,076 - 42,498 דולר (133,800-269,800 יואן)

==תמונות==
<gallery mode="packed" heights="140">
קובץ:Maxus G10 02 China 2015-04-15.jpg |דגם "מקסוס G10"
קובץ:2015 LDV G10 (SV7A) van (27281120014).jpg | דגם "מקסוס G10", שנת 2015 
קובץ:2015 LDV G10 (SV7C) van (20946980946).jpg | דגם "מקסוס G10", שנת 2015 - מסחרית 
קובץ:Maxus G10 China 2015-04-16.jpg |דגם "מקסוס G10"
קובץ:Maxus G10 02 China 2015-04-08.jpg| דגם "מקסוס G10" 
קובץ:2015 LDV G10 (SV7A) van (27281078154).jpg | דגם "מקסוס G10", שנת 2015 
</gallery>

==ראו גם==
* מקסוס G20
* מקסוס G50
* מקסוס D60
* מקסוס D90
* מקסוס V90

==קישורים חיצוניים ==

* 
* 
* 
* 
* 

==הערות שוליים==

קטגוריה:דגמי מכוניות שהושקו ב-2014
קטגוריה:מיניוואנים
קטגוריה:מכוניות מסחריות
קטגוריה:מכוניות חשמליות
קטגוריה:כלי רכב המיוצרים בסין
G10
סוזאן סוזאן

סוזאן סוזאן (באנגלית: Desperately Seeking Susan) הוא סרט דרמה קומית אמריקאי משנת 1985 עם מדונה ורוזנה ארקט בתפקידים הראשיים.

רוזנה ארקט זכתה בפרס באפט"א לשחקנית הטובה ביותר בתפקיד משנה (אף על פי ששיחקה בתפקיד ראשי). היא הייתה גם מועמדת לשחקנית הטובה ביותר - סרט קומדיה או מוזיקלי.

העלילה מתרחשת בניו יורק ועוסקת בצורה דרמטית - קומית על הקשרים בין שתי נשים שונות, אחת עקרת בית עשירה ומשועממת והשנייה נוודה בוהמית.

זה היה התפקיד הגדול הראשון של מדונה בסרטים עליו קבלה ביקורות טובות אך היא לא הצליחה בקולנוע. מדונה השתתפה ביותר מ-15 סרטים והיא גם ידועה כשחקנית עם פרסי פטל הזהב הרבים ביותר.

==תקציר העלילה==
רוברטה גלאס (רוזנה ארקט) היא עקרת בית משועממת הגרה בשכונה אמידה בניו ג'רזי ומחפשת אתגר בחיים. בעלה גארי (מרק בלום) הוא סוחר אמבטיות וג'קוזי אמיד ולא שם לב לרצונותיה של אשתו.

רוברטה שמה לב למודעה קטנה בעיתון ובה אלמוני מבקש נואשות להיפגש עם סוזן בבטרי פארק. סוזן הזאת היא סוזן תומאס (מדונה) והאלמוני הוא חברה ג'ים (רוברט ג'וי) המנגן בלהקת רוק. בינתיים היא מבלה באטלנטיק סיטי עם עבריין ששדד עגילים עתיקים של נפרטיטי. היא בורחת ממנו עם העגילים החבר מחוסל על ידי איש המאפיה שמתחיל לחפש אחריה. רוברטה עוקבת אחרי סוזן ורוצה להידמות לה.

ג'ים מבקש מחברו דז (איידן קווין) שישגיח על חברתו. צירוף מקרים מוזר גורם שרוברטה תקבל מכה בראש ותאבד את זכרונה. דז מוצא אותה וחושב שהיא סוזן. מתחיל ביניהם רומן אהבה.

כאן מתחיל מהלך של טעויות זיהוי. גארי מתחיל לחפש אותה בלווית אחותו לסלי (לורי מטקלף) וחברה לארי (סטיבן רייט).

רוברטה החושבת עדיין שהיא סוזן, מתחילה להופיע כעוזרת קוסם במועדון הקסם בו עבדה סוזן, בהנחייתו של ריי (ג'ון טורטורו).

רוברט בחיפושיו עולה על עקבותיה של סוזן ומזמין אותה לביתו.

העלילה מסתבכת כאשר רוברטה מתבוננת בטלוויזיה בפרסומת לאמבטיות בו מופיע בעלה וזכרונה חוזר אליה. איש המאפיה ויין נולן (ויל פטון) רודף אחריה ברחובות חשוכים מתנפל עליה ובורח כשמגיע שוטר. היא נעצרת על זנות ושוטטות ובעלה נקרא להפתעתו לשחרר אותה.

לבסוף נפגשות שתי "הסוזנות" ומתגברות על המאפיונר המבקש לשדוד את העגילים. רוברטה חוזרת לדז וסוזנה, לג'ים. שתיהן זוכות בפרס ובתהילה על החזרת העגילים העתיקים.

==קישורים חיצוניים==

* [https://www.youtube.com/watch?v=67mW-V1hnJQ קדימון לסרט סוזאן סוזאן], באתר יוטיוב

קטגוריה:סרטי 1985
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
הגלקסיה הננסית הדובה הקטנה

הגלקסיה הננסית הדובה הקטנה היא גלקסיה ננסית אליפסואידית שנמצאת בקבוצת הכוכבים הדובה הקטנה במרחק של כ-225,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 1954 על ידי אנדרו וילסון בתמונות שצולמו על ידי מצפה הכוכבים פאלומר, כמו גם הגלקסיה הננסית דרקון והגלקסיה הננסית אריה I. הגלקסיה נמצאת כ-7 מעלות מדרום-דרום-מזרח לכוכב β בדובה הקטנה אך בהירות נראיתה מדרגה 10.6 והמראה שלה, של אזור מעט עשיר יותר בכוכבים עמומים ביחס לסביבתה, מקשים על זיהויה.

==מאפיינים== 
גודלה הזוויתי של הגלקסיה הוא בין 20 ל-30 דקות קשת שממרחקה שקול לקוטר של כ-2,100 שנות אור. מסתה מוערכת בכ- מסות שמש, כ-100 מיליוניות ממסת שביל החלב, אך מסת הכוכבים הנראים שבה היא פחות מאחוז מהמסה הכוללת, ונראה שהיא מורכבת כמעט רק מחומר אפל שטיבו אינו ידוע. כמעט כל כוכבי הגלקסיה הם כוכבים זקנים מאוד שנוצרו לאורך תקופה של כ-2 מיליארד שנים, שהתרחשה לפני כ-14 מיליארד שנים, כלומר בסמוך להיווצרותה של הגלקסיה, ומאז לא נוצרו בה כוכבים חדשים.

==קישורים חיצוניים==

* 

==הערות שוליים==

קטגוריה:קבוצת הכוכבים הדובה הקטנה
הדובה הקטנה
הדובה הקטנה
שאנגחאי SH760

שאנגחאי SH760 (באנגלית: Shanghai SH760) היא מכונית סלון מתוצרת יצרנית כלי רכב הסינית סאיק מוטור אשר יוצרה בין השנים 1958–1971.

דגמי "שאנגחאי SH760" התבססו על טכנולוגיית מרצדס בנץ של מודלים משנות החמישים, ומשנת 1966 דגם ה"שאנגחאי SH760" התבסס על דגם "Mercedes-Benz W116" מסדרת "S-class".

==תצורות "שאנגחאי SH760"==
* 4 דלתות - סדאן
* 4 דלתות - קבריולה (יוצרו 2 יחידות)

==דגמי "שאנגחאי SH760"==

* "שאנגחאי SH760"
* "שאנגחאי SH760A" (יוצר משנת 1968)
* "שאנגחאי SH760B" (יוצר משנת 1974)
=="שאנגחאי SH760"==
* הדגם היה קרוי גם "Shanghai SH7221"
* 4 דלתות
* 5 נוסעים
* מאייד: מסוג "carburator 1 x "Shangfu
* תאוצה בין 0 - 100 קמ"ש היא 22.6 שניות (דגם "שאנגחאי SH760A" שנת 1962)

==תמונות==
<gallery mode="packed" heights="130">
קובץ:Shanghai SH760A front-right 2016 Shanghai Auto Museum.jpg | "שאנגחאי SH760"
קובץ:Shanghai SH760A rear-right 2016 Shanghai Auto Museum.jpg | "שאנגחאי SH760"
קובץ:Shanghai SH760A-B -- Beijing Automobile Museum -- 2012-08-07.jpg | "שאנגחאי SH760"
קובץ:1964 Shanghai SH760 -- Shanghai Automobile Museum -- 2012-05-26.jpg | "שאנגחאי SH760", שנת 1964
קובץ:Shanghai Convertible 1970 (14653827390).jpg | "שאנגחאי SH760" - קבריולט
קובץ:1986 Shanghai SH760 p3.JPG | "שאנגחאי SH760", שנת 1986
קובץ:1986 Shanghai SH760 photo1.JPG | "שאנגחאי SH760", שנת 1986
קובץ:1986 Shanghai SH760 photo2.JPG | "שאנגחאי SH760", שנת 1986
קובץ:1986 Shanghai SH760 photo3.JPG | "שאנגחאי SH760", שנת 1986
קובץ:1986 Shanghai SH760 photo4.JPG | "שאנגחאי SH760", שנת 1986
</gallery>

==לקריאה נוספת==
* [https://www.google.co.il/search?q=Shanghai+SH760&tbm=isch&source=iu&ictx=1&fir=AFTzlR_9N4_asM%253A%252CJvWRaq3jFJoP5M%252C_&usg=__HEc7JLP9mL8jNBXq0ZDQPI-EGkc%3D&sa=X&ved=0ahUKEwi12cSEhpvaAhXnI8AKHS56CDYQ9QEINjAE#imgrc=AFTzlR_9N4_asM: "שאנגחאי SH760" - תמונות]

==קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1958
קטגוריה:מכוניות סלון
קטגוריה:מכוניות קבריולה
קטגוריה:כלי רכב המיוצרים בסין
במה פתוחה

הופעת במה פתוחה בארצות הברית
ערבי במה פתוחה (באנגלית: open mic) הם מרחבים שבהם אנשים מן השורה מופיעים מול קהל בהופעה חיה. המרחבים מתקיימים בברים, בתי קפה, מועדוני קומדי-קלאב או מתנ"סים.

מטרת האירוע היא לאפשר לחובבנים חסרי ניסיון בתחומם להתנסות בהופעה בפני קהל, לצבור ניסיון וביטחון, לבדוק חומרים על קהל אמיתי ולקבל חשיפה ראשונית (כך למשל התחיל את דרכו הקומיקאי ירון ברלד). גם מופיעים מנוסים משתתפים לעיתים בערבים כאלה כדי לבדוק חומרים חדשים ולקיים קשר לא אמצעי עם קהל לא בהכרח אוהד. 

האירועים נערכים לרוב ללא עלות עבור הקהל או המופיעים. המארגנים מתנדבים או מרוויחים מתשלום הקהל על אוכל ושתייה.

ערבי במה פתוחה נחלקים לפי תחום המופיעים. מדובר בעיקר בסטאנדאפיסטים, מוזיקאים, משוררים ויזמים.

בישראל נערכים באופן סדיר ערבי במה פתוחה לקומיקאים במועדונים קאמל קומדי קלאב וקומדי פקטורי.

== ראו גם ==
* ג'אם סשן

== קישורים חיצוניים ==
* [https://halayla.co.il/כולם-רוצים-במות-פתוחות-וגאמים יוני ברקוביץ׳ - כולם רוצים במות פתוחות וג’אמים? 07.04.19], אתר הלילה 
* [https://youtu.be/NkX4gA1CdHE אייל בריג - סטנדאפ במה פתוחה בירושלים 27.8.17], אתר יוטיוב
* [https://youtu.be/rzZ0rLg1xog סטנדאפ דקל אושפיז - במה פתוחה ב"סטנדאפ פקטורי"], אתר יוטיוב
* [https://youtu.be/D_id8fF28Hs במה פתוחה לפסנתרנים בבית הספר רימון open stage for pianists], אתר יוטיוב

== הערות שוליים ==

קטגוריה:אמנות הבמה
סצ'ואן איירליינס

[[איירבוס A350-900 של החברה]]
[[איירבוס A330-200 של החברה]]
סצ'ואן איירליינס (בסינית: 四川航空) היא חברת תעופה סינית הפועלת מנמל התעופה הבינלאומי בצ'נגדו, סין. לחברה יש למעלה מ-270 יעדים, המשלבים יעדים מקומיים, נתיבים אזוריים ונתיבים בינלאומיים, כאשר רשת המסלולים שלה מכסה את אסיה, אירופה, אוקיאניה וצפון אמריקה.

== היסטוריה ==
חברת התעופה הוקמה ב-19 בספטמבר 1986, וטסה לראשונה ב-14 ביולי 1988. באוגוסט 2002 החברה הופרטה ונמכרה לבעלי מניות פרטיים.

==פעילות החברה בישראל==
קבוצת "טל שירותי תעופה" היא נציגת החברה בישראל.<ref></ref> ב-26 בספטמבר 2018, החלה החברה להפעיל 2 טיסות שבועיות מנתב"ג לעיר צ'נגדו שבמרכז הרפובליקה העממית של סין.

==צי המטוסים==
צי המטוסים של החברה נכון לדצמבר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#e62020;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#e62020;"
! style="width:40px;" | <abbr title="מחלקת עסקים">J</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A319-100
|23
|—
|8
|124
|132
|
|-
|איירבוס A320-200
|53
|9
|8
|142
|150
|
|-
|איירבוס A320neo
|11
|13
|8
|150
|158
|
|-
|איירבוס A321-200
|43
|7
|8
|186
|194
|
|-
|איירבוס A321neo
|15
|—
|8
|190
|198
|
|-
|איירבוס A330-200
|6
|—
|36
|209
|245
|
|-
|איירבוס A330-300
|7
|—
|36
|265
|301
|
|-
|איירבוס A350-900
|4
|10
|28
|303
|331
|
|-
|קומק C-919
|—
|20
|colspan=3|טרם נקבע
|
|-
| colspan="7" |סיצ'ואן איירליינס קרגו
|-
|איירבוס A330-200F
|3
|—
| colspan="3" |מטען
|
|-
!סה"כ
!165
!59
| colspan="4" |
|}
== ראו גם ==
*טיסה 8633 של סצ'ואן איירליינס

==קישורים חיצוניים==

* 

* [http://global.sichuanair.com/HK-EN/ האתר הרשמי באנגלית]
* 

== הערות שוליים ==

קטגוריה:חברות תעופה סיניות
Zotye T700

Zotye T700 הוא דגם של קרוסאובר מתוצרת יצרנית הרכב הסינית Zotye Auto (שם מלא: Zotye International Automobile Trading Co., Ltd) אשר מיוצרת משנת 2016 ועד היום,

==תצורות "Zotye T700"==
 
* הנעה קדמית 4x2
* הנעה כפולה 4x4

==Zotye T700==

* קרוסאובר בינוני
* 5 דלתות
* 5 נוסעים
* מבחני בטיחות: "C-NCAP" לפי תקנון ה-יורו NCAP - סיכום: 5 כוכבים (5 stars) בוצע בשנת 2015
* בשנת 2017 שווקו 58,961 יחידות

==תמונות==
<gallery mode="packed" heights="140">
קובץ:Zotye T700 03 China 2017-03-25.jpg | דגם "Zotye T700" 
קובץ:Zotye T700 02 China 2017-03-25.jpg | דגם "Zotye T700" 
קובץ:Zotye T700 04 China 2017-03-25.jpg | דגם "Zotye T700" 
קובץ:Zotye T700.jpg | דגם "Zotye T700" 
קובץ:Zotye T700 rear.jpg | דגם "Zotye T700" 
קובץ:Zotye T700 05 China 2017-03-25.jpg | דגם "Zotye T700" 
</gallery>

==ראו גם==
* קרוסאובר (מכונית)
* Zotye T300 
* Zotye T500
* דומי X5
* Zotye Z100
* זוטי T800 

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-2016
קטגוריה:קרוסאובר
T700
קטגוריה:כלי רכב המיוצרים בסין
לורנצו ברנרדו

ברובע סן פולו בוונציה]]
לוֶֹרנְצוֹ בֶּרְנָרְדוֹ (באיטלקית: Lorenzo Bernardo; 15 ביולי 1534, ונציה, הרפובליקה של ונציה - 5 במאי 1592, ונציה, הרפובליקה של ונציה) היה דיפלומט ונציאני, סנטור ושגריר בפועל של הרפובליקה של ונציה לאימפריה העות'מאנית. ברנרדו נודע בדיווחיו וניתוחיו המפורטים מהיבטים שונים על ההתנהלות באימפריה, אשר שפכו לראשונה אור לעיניים מערביות על מוסדותיה ודרכי התנהלותה.

==ביוגרפיה==
לורנצו ברנרדו נולד ב-1534 בוונציה למשפחה מיוחסת. הוא התחנך בעירו ויועד לתפקידי דיפלומטיה לפי מסלול המשרות הוונציאני. ב-1554 החל את הקריירה הדיפלומטית שלו עת כיהן כעוזרו של שגריר הרפובליקה של ונציה לממלכת צרפת. בין 1559 ל-1562 ובין 1569 ל-1571 כיהן בסנאט הוונציאני. במהלך המלחמה הוונציאנית-עות'מאנית (1573-1570) לחם בשורות צבא הרפובליקה כמפקד גליאצה. הוא כיהן בשורת תפקידים מנהליים בוונציה וב-1584 מונה לפודסטה בוורונה וכיהן שנה בתפקידו. בין 1585 ל-1587 כיהן כשגריר בפועל בקונסטנטינופול. ב-1588 נשלח כמפקד צבאי לעיר ברשיה. ביולי 1590 ביקש להשתחרר מתפקידו לאחר פטירת בנו סבסטיאנו, משום שנדרש לתמוך באלמנת בנו וילדיה הצעירים.

עם זאת, באפריל 1591 התבקש ברנרדו לנסוע לקונסטנטינופול ולדאוג לחזרתו לוונציה של השגריר המכהן ג'ירולאמו ליפומאנו אשר הורשע שלא בפניו בעוון בגידה ושחיתות כלכלית, ונידון למוות. ברנרדו הפליג בים האדריאטי ונחת בדוברובניק וממנה המשיך לקוטור, בודווה ואולצין ומשם במסע רגלי לעיר לז'ה . ברנרדו לווה על ידי חיל משמר מקרב היניצ'רים. במסעותיו עבר דרך כפרים ויישובים נידחים בהם לא ביקר מערב-אירופי לפני כן. הוא הגיע לקרויה וממנה לטירנה, לאלבסן ומשם לסטרוגה. בהמשך חנה במונסטיר שם צוין בפניו שבעיר ישנם 1,500 בתים ו-200 מהם (13.34 אחוזים) הם של יהודים. ברנרדו מציין שהוא ומלוויו התארחו אצל הרב שמואל נחמיאס. ברנרדו כינה בכתביו את הרב נחמיאס "קונסול" היהודים בעיר. במקורות בעברית מצוין כי שמואל נחמיאס כיהן כרב הראשי של יהודי מונסטיר ב-1591. עוד מצוין, כי היה אחיו של ראש קהילת סלוניקי באותה העת אברהם נחמיאס (מתועד גם כאברהם אבן נחמיאס). ממונסטיר נסע ברנרדו לסלוניקי וב-15 ביוני הגיע לקונסטנטינופול. בהגיעו לקונסטנטינופול הצליח לשכנע את השלטונות העות'מאניים ובהמשך את ליפומאנו עצמו לשוב לוונציה. ליפומאנו הושב לוונציה וממנה נשלח לאי לידו. במהלך ההפלגה ללידו טבע אם כתוצאה מהשלכה יזומה מהספינה או ששם קץ לחייו.

ברנרדו נשאר בקונסטנטינופול כשגריר בפועל והעביר דיווחים מודיעיניים על המגעים הדיפלומטיים בין העות'מאנים לבין האימפריה הספרדית בדבר הסכם שביתת נשק. הוא סיים את תפקידו ב-1592 ושב לוונציה.

ברנרדו תיעד באופן מפורט את מסעו לקונסטנטינופול והעביר דיווחים מפורטים על סדרי המנהל, פריסת הצבא, קווי התחבורה השונים, נתונים דמוגרפיים ואתנייים, אדריכלות היישובים השונים, וסקירות כלכליות נרחבות. סקירותיו פרשו לראשונה לעין מערבית את אופן ההתנהלות באימפריה והיוו מקור ראשוני למחקרים מאוחרים יותר ובכלל זה גם על קהילות יהודיות באזורים אלו.

היה נשוי לאָנְיֶזֶה דִי ג'וֹבָאנִי מוֹצֶ'נִיגוֹ (באיטלקית: Agnese di Giovanni Mocenigo) ולזוג היו 3 ילדים. לורנצו ברנרדו הלך לעולמו בוונציה ב-1592 והוא בן 57 שנים.

==הערות שוליים==

קטגוריה:הרפובליקה של ונציה: אישים
קטגוריה:שגרירים
קטגוריה:ילידי 1534
קטגוריה:נפטרים ב-1592
תמיר בר

תמיר בר (נולד ב-2 בספטמבר 1986) הוא קומיקאי, מוזיקאי, תסריטאי, שחקן ובמאי ישראלי.

==ביוגרפיה==
בר נולד וגדל בתל אביב. בשנת 2005, במהלך שירותו הצבאי, החל בר להופיע בערבי במה פתוחה שם העלה מופעים קומיים שכללו שירה, נגינה וריקוד. לאחר מכן, עבר להתגורר בבאר שבע והחל ללמוד הנדסת תעשייה וניהול באוניברסיטת בן-גוריון. לאחר שסיים את לימודיו, חזר לתל אביב ועבד בתחום ההייטק.

לאחר כשנה וחצי, בר התפטר מעבודתו והחל לנגן בגיטרה בנחלת בנימין ולעבוד על סדרת רשת בשם "אומרך" עם הראפר נצ'י נצ'.<ref></ref> באותה השנה, כשניסה למכור את "אומרך'" ל-VOD של וואלה!, התקבל למשרה בוואלה כיוצר רשת. באוקטובר 2016 החל לעבוד בכאן 11 וכיכב בסרטוני רשת רבים, המשודרים בדיגיטל ובטלוויזיה: "דייט עם תמיר", "בר סמכא", "סיפור לפני השינה" ו"יום סידורים עם תמיר". בשנת 2017 החל לביים את סדרת הרשת "תמיר רץ לכנסת", סאטירה דוקומנטרית המתארת את מסעו של בר אל משכן הכנסת.<ref></ref> בסוף מרץ 2020 החל לככב בסדרת הסרטונים "ההנחיות ע"פ תמיר", המהווה פרודיה על סרטוני ההנחיות שפרסם בנימין נתניהו, ראש הממשלה דאז, על התגוננות מנגיף הקורונה.

== קריירה ==
בשנת 2020 יצא בכאן דיגיטל הסרט "עלייתו ונפילתו של שם טוב האבי", ביצירתו של בר, בו שיחק דמות של ראפר בשם "שם טוב האבי". הסרט זכה להצלחה ושבחים רבים. השיר "סם הרדמה" מתוך הסרט זכה לאהדה רבה, והגיע למקום ה-12 במצעד הפזמונים העברי השנתי של כאן גימל לשנת ה'תש"ף, ולמקום השישי במצעד השנתי של מאקו ורדיו תל אביב. באותו מצעד הגיע גם "האזרח הקטן" למקום 13. בסיכום השנתי של יוטיוב ישראל, הגיע הסרט למקום הראשון ברשימת "עשרת הסרטונים הטרנדיים ביותר בישראל" לשנת 2020.<ref></ref><ref></ref>

באוקטובר 2020 פורסם כי בר צפוי לעזוב את התאגיד ולקחת חלק בעונה ה-18 של ארץ נהדרת. לכל אורך העונה ה-18 של "ארץ נהדרת" כיכב בר יחד עם אסי כהן בסדרת מערכונים על משטרת ישראל בתקופת הקורונה.
כחלק מהופעתו בעונה ה-18 של ארץ נהדרת, הופיע בדמותו של "סבא אוּרי", עם השיר "לא היה גייז", אשר גרף צפיות רבות. מאז 2021 הוציא שני שירים נוספים בדמותו של סבא אורי, "ילדים עם סמכות" ו"אסתר".

בדצמבר 2020 השתתף באלבום השלישי של פרויקט "צו השעה", בו הוציא גרסה מחודשת לשיר "קול גלגל" של שוטי הנבואה.

בשנת 2021 החל לשמש כפרזנטור של חברת "סלקום". באותה השנה זכה בפרס אלבום השנה של אקו"ם על יצירתו "עלייתו ונפילתו של שם טוב האבי" לערוץ כאן 11.

בשנת 2022, במהלך העונה ה-19 של "ארץ נהדרת", כתב וכיכב בסדרת מערכונים על שוק ההיי-טק הישראלי. במהלך העונה טבע את הביטוי "הייטקס", שהפך לחלק מהסלנג הישראלי.

באוקטובר 2022 הוציא את הסינגל תקווה, כחלק מהאלבום "החופש הגדול". ב-25 בנובמבר יצא האלבום.

בשנת 2023 התארח בתוכנית סאטירת הספורט "בובה של לילה", בה גילם את עודד קטש. השתתף בעונה 4 של הסדרה "קופה ראשית".

בשנת 2024 שיחק בסדרה "ברלין בלוז" ששודרה ב-Yes הטלוויזיה בלוויין.

== חיים אישיים ==
בדצמבר 2023 התארס לבת זוגו מאיה שפיר. באוגוסט 2024 השניים נישאו.

== קישורים חיצוניים ==

== הערות שוליים ==

קטגוריה:קומיקאים ישראלים
קטגוריה:מוזיקאים ישראלים
קטגוריה:תסריטאים ישראלים
קטגוריה:שחקנים ישראלים
קטגוריה:במאים ישראלים
קטגוריה:בוגרי אוניברסיטת בן-גוריון בנגב
קטגוריה:סגל תאגיד השידור הישראלי - הנהלה ודיגיטל
קטגוריה:ארץ נהדרת: אישים
קטגוריה:זוכי פרס אקו"ם
קטגוריה:ישראלים שנולדו ב-1986
לנד ווינד X6

"לנד ווינד X6" (באנגלית: Landwind X6) הוא דגם של SUV מתוצרת יצרנית הרכב הסינית Jiangling Motors (שם מלא: Jiangling Motors Corporation Limited , בסינית: 江铃汽车公司) אשר יוצר על ידי חברת הבת Landwind בין השנים 2005–2009. לאחר הספקת ייצור דגם זה, היצרן פיתח JMC Yuhu שייצור סדרתי החל בשנת 2012.

==היצרן "Jiangling Motors"==
קונצרן הרכב Jiangling Motors קשור בקשרי שיתוף פעולה (Joint venture) ל-"Changan Automobile" (שם מלא: Chang'an Automobile (Group) Co., Ltd) ולקונצרן ייצור הרכב היפני "איסוזו".

==תצורות "לנד ווינד X6"==

* 3 דלתות
* 5 דלתות
* 4 דלתות - טנדר

==לנד ווינד X6==
* דגם ה"לנד ווינד X6" נגזר מן הטכנולוגיה של "Isuzu Rodeo" שיוצר בין השנים 1998–2004 על ידי איסוזו
* הנעה 4x2
* הנעה כפולה 4x4
* 5 נוסעים
* דגם ה"לנד ווינד X6" יוצא לאירופה
===מבחני בטיחות===
,

לאחר סדרה של בדיקות בטיחות שעבר דגם ה"לנד ווינד X6" שמועדון הרכב הגרמני "ADAC" הראה במבחן ההתרסקות שלו, שנערך עבור יורו NCAP, הגיע למסקנה כי נהג של דגם רכב זה לא ישרוד התנגשות חזיתית ב 64 קמ"ש.

היבואנית ההולנדית של דגם ה"לנד ווינד X6" קראה לבדיקה של סוכנות הפיקוח על בטיחות הגרמנית "TÜV", כדי להראות שהמכונית אכן בטוחה מספיק לתקנים האירופיים. מבחנים אלה דומים לבדיקות ה-EuroNCAP, אך מהירות ההתנגשות נמוכה יותר, ועומדת על 56 קמ"ש.

למרות תוצאות התרסקות הגרוע ביותר מזה עשרות שנים, "TÜV" אישר כי דגם ה"לנד ווינד X6" עמד בכל קריטריונים בטיחות חובה על פי "ECE R94".
המחלוקת לא הסתיימה שם. המתנגדים אומרים כי תוצאות בדיקת "TÜV" אינה מספיקה כדי להבטיח את בטיחות הרכב היום. הם טוענים כי "R94" הוא מיושן ורק מבטיח כי הנהג יהיה בחיים לאחר התרסקות, וכי זה לא לוקח בחשבון פציעות חמורות כגון ריסוק חמור של הרגליים. "R94" מבוצעת גם במהירות נמוכה יותר.

===דגמים===

* 2,0-Liter
* 2,4-Liter
* 2,8-Liter

==תמונות==
<gallery mode="packed" heights="130">
קובץ:Landwind at the IAA 2005.jpg | "לנד ווינד X6", שנת 2005
קובץ:Landwind X6 2.4 16V, rear left.jpg | "לנד ווינד X6", דגם "2.4 16V"
קובץ:2006 Landwind 2.8 TD (8870501485).jpg | "לנד ווינד X6", שנת 2006, דגם "2.8 TD"
קובץ:Landwind X6 rear China 2012-05-06.JPG | "לנד ווינד X6"
קובץ:Landwind X6 2.4 16V, front left.jpg | "לנד ווינד X6" דגם "X6 2.4 16V"
קובץ:Landwind X6 facelift China 2015-04-08.jpg | "לנד ווינד X6"
קובץ:Landwind Front.JPG | "לנד ווינד X6"
קובץ:JMC Baodian facelift III China 2017-03-29.jpg | "לנד ווינד X6" - טנדר
קובץ:JMC Boarding 2.8 TD 4WD 2010 (12894361464).jpg | "לנד ווינד X6" - טנדר דגם "2.8 TD 4WD"
</gallery>

==ראו גם==
* קרוסאובר (מכונית)
==לקריאה נוספת==
* [https://www.google.co.il/search?q=Landwind+X6&tbm=isch&source=iu&ictx=1&fir=u9CbA-g79Cg9wM%253A%252CDiq2jwlU9IFEcM%252C_&usg=___hO9BwlZqufV_AkoT4xJIEX9hzg%3D&sa=X&ved=0ahUKEwjX9-aKv5vaAhXEYlAKHaJDDS4Q9QEIOTAE#imgrc=u9CbA-g79Cg9wM: "לנד ווינד X6" - תמונות]

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-2005
קטגוריה:SUV
קטגוריה:רכבי שטח ופנאי גדולים
קטגוריה:כלי רכב המיוצרים בסין
באטן

בַּאטִן (בערבית: باطن) הוא מושג אסלאמי, אשר משמעותו המילולית היא "פנימי", ומתורגם לעיתים גם כ"נסתר".

הבאטן הוא ההפך מהט'אהר, שמשמעותו "חיצוני" ולעיתים מתורגם גם כ"נגלה".

המוסלמים מאמינים שלכל אינדיבידואל יש עולם פנימי, אשר מקושר לעולם הנשמות הנסתר, והוא למעשה פנימיותו הרוחנית של האדם.

כך, לפי התפיסה האסלאמית, כאשר האלמנט הפנימי הנ"ל מטוהר באורו של אללה, האדם מתקדם בדרכו הרוחנית ומתפתח.

במשמעותו הרחבה יותר של המושג, הכוונה היא לא רק לעולמו הפנימי והנסתר של האדם, אלא בכלל לכל העולם הנסתר, כפי שתופסים אותו המוסלמים.

לעיתים קרובות, נקשר המושג הזה גם לכוונתו של המאמין בעת מעשיו ועת הפולחן: המעשה או הפולחן הם הצד החיצוני, בעוד שהכוונה היא הצד הפנימי, ושניהם מרכיבים ביחד את הפעולה.

בנוגע לקוראן, מתאר המושג הזה את משמעותו הנסתרת, הפילוסופית, המיסטית, בעוד שהט'אהר מתאר את המשמעות הנגלית והברורה.

== הערות שוליים ==

קטגוריה:סופיות
קטגוריה:פילוסופיה אסלאמית